Madonsela sê oor vergadering met Zuma | Maroela Media
Adv. Thuli Madonsela, openbare beskermer, het gesê haar vergadering met pres. Jacob Zuma vir haar ondersoek na beweerde staatskaping het vier ure geduur en was beleefd.
Madonsela het Donderdagmiddag met Zuma vergader as deel van haar ondersoek na die Gupta-familie se beweerde betrokkenheid by die aanstelling van kabinetsministers en raadslede van staatsbeheerde maatskappye. Sy stel ook ondersoek in na die Guptas se beweerde onbehoorlike en moontlik korrupte invloed op die toekenning van tenders en lisensies aan maatskappye wat bande het met die familie.
Volgens Madonsela het Zuma se regsverteenwoordigers vir die grootste deel van die vergadering volgehou die nuwe openbare beskermer, adv. Busisiwe Mkhwebane, moet die ondersoek oorneem. Zuma het Donderdag aangekondig Mhkwebane sal by Madonsela oorneem. Volgens Zuma se regsverteenwoordigers is daar nie genoeg tyg om die ondersoek af te handel nie en is dit ook nie 'n prioriteit nie.
Zuma het ook aangevoer hy het nie genoeg tyd gehad om 'n regsmening te kry vir sy antwoorde op die vrae nie. Madonsela het Zuma reeds in Maart ingelig oor die bewerings teen hom. Uiteindelik is ingestem dat Zuma 'n lys vrae sal ontvang en dat hy dit met 'n beëdigde verklaring moet antwoord en later weer met die openbare beskermer vergader.
Mhkwebane het intussen Donderdagaand in 'n SAUK-onderhoud gesê die staatskapingsondersoek kan nie prioriteit wees nie. Sy het gesê sake wat ouer as 'n jaar is en handel oor kwessies van lewe en dood, sal eerder aandag geniet.
Busisiwe Mkhwebane Guptas Jacob Zuma Openbare Beskermer Thuli Madonsela
Ruik 'n rot. Alweer manipulasie
En daar die Guptas weer weg.
Een van die dae gaan ons hoor hul trek terug na SA
Haha ja natuurlik gaan die nuwe besem die saak onder die mat invee….
Nog n zuma kader.
Ons weet nou ons vrese is nie ongegrond nie. Dinge gaan veel erger word. Veel erger… Die tentakels van Oosterse moonthede en Afrika se baba-agtige gesuig aan die' se vol spene sal sy totale ondergang bewerk. Afrika kan en wil skynbaar nie volwasse word nie en dit word 'n wederkerige uitsuiery. Dit het nie 'n wen-wen uitloop nie al glo Afrika dit.